La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat dia 12 de juliol de 2017 que van dels números 310/2017 al 338/2017.
També s'informa de les esmenes documentals rebudes en relació amb els expedients oberts davant la Comissió.
Proposta d'acord d'ampliació de termini de la Reclamació 184/2017
El ponent de la Proposta acord d'ampliació del termini per resoldre d'aquesta Reclamació i dels que són objecte dels punt segon i tercer de l'ordre del dia, el senyor Josep Mir, exposa la motivació de l'ampliació del termini, que és compartida per la resta de membres del Ple.
Proposta d'acord d'ampliació de termini de la Reclamació 216/2017
Proposta d'acord d'ampliació de termini de la Reclamació 253/2017
Proposta de resolució d'estimació de les Reclamacions 34/2017 i 60/2017 (acumulades)
El senyor Manuel Ibarz, ponent de la Proposta de resolució, exposa els elements més destacats de la tramitació d'aquest procediment en què no s'ha pogut celebrar la mediació per causes sobrevingudes per part de la persona reclamant.
Es debaten alguns elements del procediment per part de la resta de membres del Ple i es formulen esmenes tècniques per la senyora Elisabet Samarra i el senyor Josep Mir que seran recollides pel ponent en l'elaboració del text definitiu de la resolució.
Proposta de resolució de finalització de la Reclamació 182/2017 per pèrdua d'objecte
El senyor Josep Mir, ponent d'aquesta Proposta de resolució, exposa la tramitació que ha tingut lloc en aquest procediment que finalitza per pèrdua sobrevinguda de l'objecte de la reclamació atès que en el marc de la sessió de mediació que va tenir lloc amb la participació del Departament de Salut de la Generalitat i de l'Hospital de Sant Joan de Déu es va informar suficientment a la persona reclamant sobre la informació reclamada.
La senyora Elisabet Samarra formula una esmena que serà recollida pel ponent en el text definitiu de la resolució.
Proposta de resolució d'estimació parcial de la Reclamació 199/2017
El senyor Josep Mir, ponent d'aquesta Proposta de resolució, exposa els elements més destacats d'aquest procediment en què una associació sol·licita informació sobre els facultatius i tècnics del Cos de Mossos d'Esquadra.
Es comenten alguns elements de la Proposta de resolució per part de la senyora Elisabet Samarra però no es formulen esmenes al text.
Proposta de resolució de finalització de les Reclamacions 204/2017, 205/2017, 209/2017 i 212/2017 per pèrdua d'objecte (acumulades)
El Manuel Ibarz, ponent de la Proposta de resolució, exposa els elements més destacats de la tramitació d'aquests procediments que es resolen de forma acumulada i de la documentació que segons consta a l'expedient s'ha documentat que ha estat lliurada a la part reclamant.
Proposta de resolució de finalització de la Reclamació 206/2017, 210/2017 i 211/2017 per pèrdua d'objecte (acumulades)
El Manuel Ibarz, ponent de la Proposta de resolució, exposa els elements més destacats de la tramitació d'aquests procediments que es resolen de forma acumulada i que justifiquen que la informació reclamada ha estat lliurada a la part reclamant.
Proposta de resolució d'estimació parcial de la Reclamació 207/2017
La senyora Elisabet Samarra, ponent de la Proposta de resolució, exposa amb detall els elements més destacats de la tramitació d'aquest procediment i de la fonamentació jurídica d'aquesta Proposta de resolució en què la informació sol·licitada són els 25 crèdits més elevats que ha concedit l'Institut Català de Finances.
Es debaten alguns aspectes i el senyor Josep Mir fa algunes observacions que s'introduiran per la ponent en el text definitiu.
Proposta de resolució d'estimació parcial de la Reclamació 213/2017
El senyor Manuel Ibarz, ponent de la Proposta de resolució, exposa els elements més destacats de la tramitació d'aquest procediment i la senyora Elisabet Samarra formula una matisació que serà introduïda pel ponent en el text definitiu de la resolució.
Proposta de resolució de finalització de les Reclamacions 222/2017, 223/2017, 224/2017, 225/2017, 226/2017 i 227/2017 per desistiment (acumulades)
El ponent d'aquesta Proposta de resolució que resol de forma acumulada diverses reclamacions interposades contra l'Ajuntament de Lleida, el senyor Manuel Ibarz, exposa la tramitació d'aquests procediments.
Es debaten per part de tots els membres del Ple elements de la tramitació, debat que duu a finalitzar aquestes reclamacions per pèrdua sobrevinguda dels objectes de la reclamació atès que la part reclamant ha conformat la informació rebuda i que ha estat lliurada per l'administració reclamada durant el procediment de reclamació davant la Comissió.
Proposta de resolució de finalització de la Reclamació 228/2017, 231/2017 i 232/2017 per pèrdua d'objecte (acumulades)
El senyor Manuel Ibarz, ponent de la Proposta de resolució, exposa els elements més destacats de la tramitació d'aquests procediments que es resolen de forma acumulada i que justifiquen que la informació reclamada ha estat lliurada a la part reclamant per l'Ajuntament de Lleida.
13è.Proposta de resolució de finalització de la Reclamació 229/2017 per pèrdua d'objecte
El senyor Manuel Ibarz, ponent de la Proposta de resolució, exposa els elements més destacats de la tramitació d'aquest procediment en relació amb la resta de reclamacions que són objecte d'anàlisi per aquest Ple que també són interposats respecte l'Ajuntament de Lleida i les particularitats que duen a resoldre'l de forma no acumulada amb la resta de reclamacions.
La senyora Elisabet Samarra i el senyor Josep Mir formulen esmenes que seran introduïdes pel ponent en el text definitiu de la resolució.
Proposta de resolució d'estimació de la Reclamació 264/2017
El senyor Josep Mir, ponent d'aquesta Proposta de resolució i de les que són objecte d'anàlisi en els punts quinzè, setzè, dissetè, divuitè i dinovè de l'ordre del dia exposa els elements més destacats d'aquests expedients i la particularitat que presenta el procediment relatiu a la Reclamació 268/2017 que es retira d'aquest Ple i serà objecte del Ple de la setmana vinent atès que s'han presentat elements nous en la tramitació d'aquesta reclamació, dels quals se n'ha de donar trasllat a la part reclamant.
Es debaten alguns elements per part de tots els membres del Ple, debat que tanmateix no duu a la formulació d'esmenes al textos proposats pel ponent.
Proposta de resolució d'estimació de la Reclamació 265/2017
Proposta de resolució d'estimació de la Reclamació 266/2017
Proposta de resolució d'estimació de la Reclamació 267/2017
Proposta de resolució d'estimació de la Reclamació 268/2017.
Proposta de resolució d'estimació de la Reclamació 269/2017
Proposta de resolució d'estimació parcial de la Reclamació 286/2017
El senyor Josep Mir, ponent d'aquesta Proposta de resolució, exposa els elements més destacats d'aquest procediment i de la fonamentació jurídica que duu a l'estimació de la reclamació.
Proposta de resolució de finalització de la Reclamació 303/2017 per desistiment
El senyor Josep Mir, ponent d'aquesta Proposta de resolució, exposa els elements més destacats d'aquest procediment que finalitza per desistiment de la part reclamant.
La senyora Elisabet Samarra formula una esmena al text de la Proposta que recollirà el ponent en el text definitiu de la reclamació.
La presidenta de la Comissió, la senyora Elisabet Samarra, exposa al Ple que s'ha iniciat la tramitació per dotar a la Comissió de dues noves incorporacions de personal tècnic i que durant els darrers dies de juliol i els primers d'agost es durà a terme la selecció perquè es puguin incorporar les primeres setmanes de setembre.
El senyor Josep Mir formula una proposta d'introduir una nota informativa al peu de recurs de les resolucions de la Comissió sobre el còmput dels terminis de conformitat amb la normativa de procediment administratiu a fi d'evitar les dificultats que exposen les parts del procediment, especialment les parts reclamants en la fase d'execució.
Aquest nou paràgraf informatiu serà incorporat a totes les resolucions aprovades en aquest Ple.